Ég lýsi hér með yfir mikilli óánægju með þá þjónustu sem ég hef fengið síðan nýja skráningarkerfið var tekið í notkun , þann 1. nóvember s.l. Ég nota þjónustuna a.m.k. þrisvar í viku , oft fimm sinnum í viku , og hef því haft góðan tíma til að átta mig á því hversu mjög þjónustan hefur versnað eftir að nýtt skráningarkerfi var innleitt og nýir aðilar tóku við akstrinum . Þá tók ferð frá heimili mínu , í Frostafold , að hjúkrunarheimilinu Eir , í Grafarvogi , heilar 30 mínútur , og sama ferð til baka tók heila klukkustund ! Skráningar misfarast , týnast eða skila sér aldrei þrátt fyrir að fólk á þjónustuborðinu segist hafa tekið við þeim . Nei , tölvan segir að þrír bílar eigi að sækja þrjár manneskjur í sama húsið á sama tíma og þá verður það að vera svo . Er þetta skráningarkerfi íslensk forritun eða keypt erlendis frá ? Ekki er hægt að bera farþega ferðaþjónustunnar saman við almenna farþega Strætó , eins og þeir sem bera ábyrgð á þessu reyna þó endalaust að gera til að réttlæta nýja kerfið . Við erum ekki „ venjulegir ” strætófarþegar . Hvað þá ógnandi viðmót frá bílstjórum eins og raunin hefur verið með suma af þeim nýráðnu og kunnáttulausu . Ég geri ráð fyrir að helsta krafan sem til þeirra er gerð sé sú að þeir hafi ökuréttindi . Þetta er alls ekki boðlegt fyrir fatlað fólk ! Að setja þak á ferðafjölda notenda ferðaþjónustunnar er skýrt brot á mannréttindum ! Það er skýrt brot á 20. grein samnings Sameinuðu þjóðanna um réttindi fatlaðs fólks , en hún fjallar um ferlimál fatlaðra einstaklinga . Engin leið er fyrir notendur að hafa virkt eftirlit með að rétt sé innheimt fyrir notaðar ferðir ! Ég fer fram á að í stað sífelldra afsökunarbeiðna sjái Reykjavíkurborg og Strætó sóma sinn í því að fella niður allan ferðakostnað farþega ferðaþjónustunnar , frá 1. nóvember að telja og allt til þess dags að þjónustan er komin í viðunandi horf . Með skýrri kröfu um úrbætur , Jóhanna Pálsdóttir . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .